**Прилог 3**

**СТРУКТУРА МАСТЕР РАДА**

Мастер рад треба да има следеће делове:

1. корице;

2. насловну страну;

3. наслов;

4. сажетак и кључне речи на српском језику;

5. сажетак и кључне речи на енглеском језику;

6. садржај;

7. попис коришћених скраћеница са значењем; (ако их има)

8. увод;

9. поглавља;

10. закључак;

11. литературу;

12. прилоге. (ако их има)

1. **Корице** су стандардизоване (тврди повез). Носе: испис Универзитета у Београду, испис Факултета спорта и физичког васпитања, ниво студија/назив студијског програма, назнаку да је у питању мастер рад, наслов, име студента, име ментора, место и годину завршавања.
2. **Насловна страна** је истоветна корицама уз додатак имена чланова Комисије за одбрану мастер рада.
3. **Наслов** треба да обухвати главну идеју рада, да буде јасан и једнозначан. Наслов не треба да је дугачак и да је у њему цео садржај мастер рада.
4. **Сажетак** је језгровит приказ мастер рада на највише једној страни. Он садржи све битне информације о раду: циљ и предмет истраживања, примењену методологију, добијене резултате и битне закључке. Пише се на српском и енглеском језику. На крају сваког сажетка се наводе **кључне речи** (до 5).
5. **Аbstract – енглески превод сажетка.**
6. **Садржај** је попис поглавља и подпоглавља са редним бројем страна на којима она започињу. Садржај у тексту мора да се у потпуности подудара са садржајем на почетку рада. Најбоље је користити аутоматско генерисање садржаја које пружа *Microsoft Word* (*Table of Contents*). Прилози или литература се ненумеришу као наслови али се уносе у садржај.
7. **Попис коришћених скраћеница** обухвата све скраћенице које се користе у раду са пуним називима.
8. **Увод** на јасан и концизан начин описује тему рада, истраживачке циљеве и проблеме, односно истраживачка питања.
9. **У поглављима** се износе теоријска сазнања о подручју (теми) рада, као и приказ резултата анализе или емпиријског истраживања, уз објашњења значења добијених резултата. Овај део рада заснива се на анализи довољног броја извора. Посебно поглавље мора се посветити конкретном истраживању. Истраживање се описује детаљно, текстуално и графички. Садржи: општи приказ истраживања; узорак; опис коришћене методе; презентирање резултата; дискусију.
10. **Закључак** обухвата најважнија решења постављеног проблема истраживања, односно одговоре на постављена питања.
11. **Литература** обухвата све изворе који су коришћени у раду. Не наводе се радови или документи који се у раду не цитирају, нити они на које се у раду неупућује. Редослед навођења литературе зависи од система/стила цитирања и мора доследно пратити текст мастер рада.
12. **Прилози** су анкетни упитници, обрасци и слично, коришћени при изради мастер рада. Прилажу се на крају рада (у потпуности или у деловима). Означавају се редним бројевима и насловом (пр. Прилог 1: Анкета за...).